open-index/open-wikipedia-markdown huggingface dataset:
Netd.com

***netd*** הוא אתר אינטרנט מסוג וידאו על פי דרישה שהושק בטורקיה ב-11 בינואר 2013. *netd* בבעלות דואן מדיה גרופ  ומציעה סדרות טלוויזיה המשודרות בעיקר בערוץ די , מטעם דואן. החל מינואר 2013, ניתן לצפות באינטרנט בסדרות טלוויזיה פופולריות כמו "קוזיי גוניי", "יאלן דוניה", "ליילה ומקנון", "שנות השמונים" ו"כזה זמן שחולף", כמו גם סדרות טלוויזיה פופולריות ישנות כמו, "אהבה אסורה", *Kavak Yelleri* ו"פטמגול". האתר מציע גם אפשרות לצפייה בסרטים, תוכני ילדים, תוכניות טלוויזיה ו-6 שידורים חיים.

ב-24 במרץ 2014, *netd* השיקה את שירות המוזיקה שלה עם המוטו של "Türkçe Müzikte İlk Durak – תחנה ראשונה למוזיקה טורקית".

כל התוכן הוא חינמי ונתמך בפרסומות ואין גרסה בתשלום.

## מתחרים
אתר האינטרנט הושק כחודש לאחר TVyo , שירות דומה של דוס מדיה גרופ. בעבר, חנות האייטונס של אפל נפתחה בטורקיה ב-4 בדצמבר 2012 רק עבור מוזיקה וסרטים.

ל-TTNET  יש גם שירות מבוסס דומה בשם Tivibu .

## ספיישלים בערוץ
ב-*netd* שודרו ספיישלים שונים כדוגמת:
* Kaybedenler Kulübü
* Kronos – Mini Serials
* Seksi Sorun
* Ask Para Kariyer
* Evden Uzakta - Music
* Ömür Törpüsü
* Sisenin Dibi
* Sosyal Kafa
* Dehsetin Taniklari
* Sokak Röportajları
* Yan Masa
* Kafa Jello ReklamD

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2013
קטגוריה:טורקיה: תרבות
אמנה בריסו

**אמנה בריסו שנקולה** (באנגלית: **Amane Beriso Shankule**; נולדה ב-13 באוקטובר 1991) היא אתלטית אתיופית, אלופת העולם (בודפשט 2023),שיאנית אתיופיה ובעלת התוצאה השלישית בטיבה בכל הזמנים (2:14:58 שעות) בריצת מרתון.

## ביוגרפיה
### 2015
בחצי מרתון אוסטיה, רומא שנערך ב-2 במרץ היא זכתה במדליית זהב בתוצאה של 1:08:43 שעות.

### 2016
במרתון דובאי שנערך ב-22 בינואר 2016 היא זכתה במדליית כסף בתוצאה של 2:20:48 שעות, אחרי טירפי צגיי מאתיופיה (2:19:41 שעות)

### 2017
במרתון פראג שנערך ב-2017 זכתה במדליית כסף בתוצאה של 2:22:15 דקות, אחרי ולרי אייביי מקניה (2:21:57 שעות).

### 2020
במרתון מומבאיי שנערך ב-2020 היא זכתה במדליית זהב בתוצאה של 2:24:51 שעות.

### 2022
במרתון ולנסיה שנערך ב-4 בדצמבר 2022 היא זכתה במדליית זהב בשיא לאומי חדש של 2:14:58 שעות, התוצאה השלישית בטיבה בכל הזמנים.

### 2023
במרתון בוסטון שנערך ב-17 באפריל היא זכתה במדליית כסף בתוצאה של 2:21:50 שעות אחרי הלן אובירי מקניה (2:21:38 שעות) ולפני לונה צ'מטאי-סלפטר מישראל (2:21:57 שעות).

#### אלופת העולם
באליפות העולם שנערכה בבודפשט, הונגריה באוגוסט זכתה במדליית זהב בריצת מרתון בתוצאה של 2:24:23 שעות, לפני אלופת העולם היוצאת בת ארצה גוטיטום גבריסלאסי (2:24:34 שעות) ופטימה זהרה גרדי ממרוקו (2:25:17 שעות).

## שיאים אישיים
* ריצת מרתון: 2:14:58 שעות (2022), **שיא אתיופיה**

## קישורים חיצוניים

קטגוריה:אלופות עולם באתלטיקה
קטגוריה:רצות מרתון אתיופיות
קטגוריה:אתיופיות שנולדו ב-1991
קטגוריה:אתיופים שנולדו ב-1991
Netd müzik

**netd müzik** הוא ערוץ יוטיוב טורקי באתר יוטיוב במסגרתו עולים וידאו קליפים של אמנים טורקיים בבעלות דמירורן גרופ  (לשעבר דואן הולדינג, לפני שזו נמכרה לדמירורן גרופ), שבבעלותה גם ערוץ די. סגירתו של ערוץ המוזיקה הטורקי Mü-Yap ב-2014 האיצה את עלייתו של netd müzik. בנובמבר 2015, netd müzik הפך לערוץ עם מספר המנויים הגדול ביותר בטורקיה ועקף את Cem Yılmaz. בסך הכול, צברו הסרטונים שהועלו לערוץ למעלה מ-56 מיליארד צפיות בסך הכול; הוא ערוץ היוטיוב ה-14 הנצפה ביותר בכל הזמנים.

הסרטון הנצפה ביותר בערוץ הוא "Cevapsız Çınlama" של אמרה קאראדומן ואליינה טילקי שצבר למעלה מחצי מיליארד צפיות בסך הכול.

## היסטוריה
הערוץ הוקם לראשונה ב-23 בינואר 2014 והיה שייך לחברת דואן הולדינג. בהמשך, בעקבות מכירה שנעשתה – השתייך לדמירורן גרופ, כולל ערוץ די. ב-23 בינואר 2015 חצה הערוץ את רף מיליארד הצפיות וב-17 במאי 2015 חצה את רף מיליון הרשומים. בשנה העוקבת, חצה את רף 10 מיליארד הצפיות.

בשנת 2021 חצה את רף 20 מיליון הרשומים, כמו גם את רף 45 מיליארד הצפיות. מדי יום, עולים לערוץ מספר וידאו קליפים וסרטונים של אמנים טורקיים.

## 15 הסרטונים הנצפים ביותר

## קישורים חיצוניים
* 

## הערות שוליים

קטגוריה:ערוצי יוטיוב
קטגוריה:וידאו קליפים
קטגוריה:מוזיקה טורקית
מרכז התיאטרון והקולנוע בניהולו של ניקיטה מיכאלקוב

**מרכז התיאטרון והקולנוע בניהולו של ניקיטה מיכאלקוב** (ברוסית: **Центр театра и кино под руководством Никиты Михалкова**) הוא תיאטרון דרמה ממלכתי, הממוקם ברחוב פוברסקאיה, במרכז מוסקבה, בירת רוסיה.

## היסטוריה
ההיסטוריה של התיאטרון מתחילה ב-1940, אז נוצרה להקה קבועה באולפן הקולנוע מוספילם במוסקבה, שמנהלה האמנותי היה במאי התיאטרון והקולנוע, התסריטאי, המורה גריגורי רושל .

המנהל הראשון של התיאטרון היה שחקן הקולנוע האילם, במאי הקולנוע, התסריטאי והמורה גריגורי אלכסנדרוב, והמנהל האמנותי הראשון היה במאי התיאטרון והקולנוע, האמן, המורה ותאורטיקן הקולנוע סרגיי יוטקביץ'.

משנת 2017 ניקיטה מיכאלקוב הוא המנהל האמנותי של התיאטרון. התיאטרון כפוף למחלקת התרבות של העיר מוסקבה.

## קישורים חיצוניים

* 

## הערות שוליים

קטגוריה:מוסקבה: תיאטראות
קטגוריה:ברית המועצות: תרבות
אליאס נלסון קונוויי

**אליאס נלסון קונוויי** (באנגלית: **Elias Nelson Conway**; ) היה עורך דין ופוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו החמישי בשנים 1852–1860.
## ראשית חייו
אליאס נלסון קונוויי נולד בגרינוויל, טנסי למשפחה שהייתה מעורבת בפוליטיקה. הוא היה אחיהם הצעיר של הנרי וורטון קונוויי, שכיהן כנציג טריטוריית ארקנסו בקונגרס ושל ג'יימס סווייר קונוויי, שכיהן כמושל ארקנסו הראשון, כאשר היא התקבלה כמדינה בארצות הברית ב-1836. אח אחר של המשפחה, ויליאם קונוויי, כיהן כשופט בבית המשפט העליון של ארקנסו.

כשהיה קונוויי נער, עברה המשפחה מטנסי למיזורי. הוא התחנך באקדמיית בון פם במחוז בון שבמיזורי. ב-1827 נהרג אחיו הגדול הנרי כתוצאה מדו-קרב עם ידיד לשעבר, רוברט קריטנדן.

ב-1833 עבר קונוויי לליטל רוק, שם אחיו הגדולים התיישבו. הוא למד את מקצוע המדידה. ב-1835 הוא מונה כמבקר של ארקנסו, תפקיד בו הוא שימש עד 1849.

## מושל ארקנסו
ב-1844 הוצעה לקונוויי מועמדות המפלגה הדמוקרטית למשרת מושל ארקנסו, אך הוא דחה את ההצעה. ב-1852 כאשר הוצעה לו המועמדות שוב, הוא נעתר. לאחר מסע בחירות מוצלח, הוא נבחר לתפקיד, וב-1856 נבחר לתקופת כהונה שנייה.

ממשלו של קונוויי התמקד בעבודות הציבוריות במדינה, כמו סלילת כבישים ובניית תשתיות אחרות לקידום הפיתוח. הוא יצר בתי משפט נפרדים (Chancery Courts) והקל את בעיותיה הפיננסיות של המדינה. כאשר סיים קונוויי את כהונתו ב-1860, נותר אוצר המדינה של ארקנסו עם עודף.

קונוויי הקים את הסקר הגאולוגי של ארקנסו, ומינה לתפקיד הגאולוג הראשי את דייוויד דייל אוון לסקור את השטח שממערבה לליטל רוק ולהגיש דוח עליו. "המדרגות הטבעיות" (Natural Steps) דווחו לראשונה על ידי אוון בדוח שהגיש ב-1859.

קונוויי היה דודן מדרגה ראשונה של הסנאטור אמברוז הנדלי סווייר ושל המושל הנרי מאסי רקטור.
## מותו
לאחר פרישתו מהחיים הפוליטיים, חי קונוויי חיי התבודדות. אליאס נלסון קונוויי נפטר בליטל רוק ב-28 בפברואר 1892. הוא נטמן בבית הקברות ההיסטורי מאונט הולי שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 67-68.

## קישורים חיצוניים
* אליאס נלסון קונוויי באתר אגודת המושלים הלאומית 
* אליאס נלסון קונוויי באנציקלופדיה של ארקנסו 
* אליאס נלסון קונוויי באתר The Political Graveyard 
* 

קטגוריה:אמריקאים ילידי טנסי
קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1812
קטגוריה:אמריקאים שנפטרו ב-1892
בית המשפט החוקתי של הרשות הפלסטינית

**בית המשפט החוקתי של הרשות הפלסטינית** (בערבית: المحكمة الدستورية العليا الفلسطينية) הוא ערכאה שיפוטית ב, המשמשת כפוסק עליון בשאלות חוקתיות. בית המשפט הוקם ב-2016.

## היסטוריה
בחוק היסוד הפלסטיני, שנחקק ב-2003, נקבע כי יוקם בית משפט לחוקה ברשות הפלסטינית על סמך חקיקה נפרדת, וכי עד להקמתו יחזיק בית המשפט העליון של הרשות הפלסטינית בסמכויות אלו באופן זמני. ב-2006 נחקק חוק המסדיר את הקמת בית משפט לחוקה ברשות הפלסטינית, כשהסמכות להקימו הופקדה בידי נשיא הרשות הפלסטינית. 

בעקבות עימות חמאס–פת"ח ברצועת עזה והפיצול שנוצר בין רצועת עזה לשאר שטחי הרשות, נדחתה הקמת בית המשפט.

ב-31 במרץ 2016 חתם נשיא הרשות הפלסטינית אבו מאזן על צו מינוי לתשעת שופטיו הראשונים של בית המשפט, שהחל בפעילותו באפריל.

הקמת בית המשפט נעשתה מעט לאחר שבית המשפט העליון של הרשות הפלסטינית קיבל החלטה הפוסלת את מינויו של עלי מהנא לנשיא בית המשפט העליון של הרשות הפלסטינית. מבקרים שונים טענו כי ההחלטה על הקמת בית המשפט נבעה מפסיקה זו, ומפגיעתה בשליטת נשיא הרשות.

בספטמבר 2017 הוקמה "ועדה לאומית לפיתוח מגזר המשפט", שעמד בראשה נשיא בית המשפט העליון של הרשות הפלסטינית עמאד סלים סעד. דו"ח הוועדה, שפורסם בספטמבר 2018, הציע המלצות לחיזוק עצמאות בית המשפט, בין היתר על ידי הענקת סמכות עצמאית לניהול התקציב. לצד זאת, המליצה הוועדה להקים ועדה שתצע הערכאה שיפוטית של כלל שופטי הרשות הפלסטינית, וכן להוריד את גיל הפרישה מ-70 ל-65, על מנת להזרים דם חדש במערכת.

ב-15 ביולי 2019 הוציא נשיא הרשות אבו מאזן שני חוקים לגבי מערכת המשפט: הראשון קבע את הורדת גיל הפרישה מ-70 ל-60, והשני קבע את הקמת "הקמת מועצת שופטים עליונה למעבר", שנועדה להחליף את המועצה השיפוטית העליונה כגוף לבחירת שופטים, לצד בחינת מערכת המשפט ושיפורה והמלצה לאבו מאזן לפטר שופטים "ככל שהמשך כהונתם השיפוטית יפגע במעמדה של הרשות השופטת ובאמון הציבור בה".

כנגד ההחלטה עתרו ששה עשר שופטים, בהם אחד עשר שופטי בית המשפט העליון של הרשות הפלסטינית, לבית המשפט החוקתי של הרשות הפלסטינית. בית המשפט החוקתי פסק כי הקדמת גיל הפרישה מובילה לפיטורי שופטים שלא על פי החוק הפלסטיני, ועל כן אינה חוקתית, אך עם זאת קבע כי החוק השני, שהורה על החלפת המועצה השיפוטית העליונה הוא חוקתי, כיוון שסמכויותיו אינן משפטיות אלא מנהליות.

## בית המשפט
בחוק הקמתו נקבע כי בית המשפט החוקתי ישב בירושלים, אך נקבע כי בית  המשפט יוכל לשבת באופן זמני ברמאללה או בעזה, לפי הנסיבות. בפועל, בית המשפט יושב מיום היווסדו ברמאללה.

## שופטים
בחוק הקמתו נקבע כי בית המשפט יכלול נשיא, משנה ושבעה שופטים נוספים, וכי בית המשפט ישב בהרכב בן ששה שופטים ואב בית דין.

על שופט בבית המשפט החוקתי להיות לפחות בגיל ארבעים, ועליו להיות אחד מהבאים: שופט בית המשפט העליון של הרשות הפלסטינית במשך לפחות חמש שנים, נשיא מכהן של בתי המשפט לערעורים שכיהן בהם במשך לפחות שבע שנים, פרופסור למשפטים במשך לפחות חמש שנים או פרופסור חבר במשך עשר שנים, או עורך דין שעסק בתחום במשך חמש עשרה שנים.

גיל הפרישה של שופטי בית המשפט החוקתי הוא שבעים.
 
ב-2017 הוציא נשיא הרשות אבו מאזן צו שהגביל את כהונת שופטי בית המשפט החוקתי לשש שנים ללא אפשרות להארכה, תוך קביעה כי מספר שופטי בית המשפט לא יפחת מתשעה, וכי מדי שנתיים ימונו שלושה שופטים לבית המשפט.

### נשיאי בית המשפט
בתור נשיאי בית המשפט החוקתי כהנו:
* מוחמד חאג' קאסם (2016–2023)
* עלי מהנא (2023–מכהן)

## לקריאה נוספת
* , באתר SSRN
* 

## קישורים חיצוניים

* 

## הערות שוליים

קטגוריה:הרשות הפלסטינית: חוק ומשפט
הרשות
רבקה באייך

**רבקה באייך** (נולדה ב-25 ביוני 1999) היא לוחמת טאקוונדו ישראלית המתחרה בקטגוריות המשקל של עד 46 ק"ג ועד 49 ק"ג. זוכת 3 מדליות ארד באליפות אירופה (2021, 2022 ו-2023) ומדליית זהב בגביע העולם "G1" לשנת 2020.

## ביוגרפיה
באייך נולדה בעיירה צ'אהיט שבאתיופיה, ובהגיעה לגיל 5, משפחתה עלתה עמה לישראל. תחילה התגוררו במרכז קליטה בבאר שבע. לאחר מכן, עברו ב-2012 לראשון לציון, שם היא ושלוש אחיותיה הגדולות מתגוררות בחיק אמן.

בגיל 13 החלה להתאמן בטאקוונדו, במסגרת פרויקט "עולות" לנערות יוצאות אתיופיה שהתקיים בבית ספרה.

## קריירה ספורטיבית
בשנת 2016 זכתה באייך במדליית כסף בקטגוריית משקל של עד 42 ק"ג באליפות אירופה לנוער, שנערכה בלטביה.

בשנת 2020 זכתה באייך במדליית זהב בקטגוריית משקל של עד 46 ק"ג בתחרות גביע העולם G1 שנערכה בהלסינגבורג שבשוודיה.

בשנת 2021 זכתה באייך במדליית ארד בקטגוריית משקל של עד 46 ק"ג באליפות אירופה שהתקיימה בסופיה שבבולגריה וגם באליפות המדינה בקטגוריית משקל של עד 46 ק"ג.

בחודש אוקטובר 2021, נפצעה באייך, לאחר שבמהלך תחרות במונטנגרו, יריבתה נפלה על הצד החיצוני של הרגל שלה במהלך קרב. היא הייתה מנוטרלת במשך 7 חודשים, ועד כחודש לפני אליפות אירופה 2022, לא הייתה ודאות שתוכל להתחרות בה. לבסוף באייך החלימה, חזרה לכושר וכן התייצבה לאליפות שהתקיימה במנצ'סטר שבבממלכה המאוחדת, ואף זכתה במדליית ארד בקטגוריית משקל של עד 46 ק"ג. בשנה זו זכתה גם במדליית כסף בתחרות גביע העולם שהתקיימת בסופיה.

בינואר 2023 ניצחה באייך באליפות ישראל, לבוגרות בקטגוריית המשקל שלה, עד 46 ק"ג. בחודש יוני 2023, בהיותה מדורגת שלישית בעולם במשקל שלה, הודחה מאליפות העולם, בטרם הספיקה להגיע לקרב על מדליה. מאידך, באוגוסט 2023 זכתה במדליית ארד בקטגוריית משקל של עד 49 ק"ג באליפות אירופה שהתקיימה בטאלין שבאסטוניה. קבלת המדליה, ועלייתה לפודיום, התרחשה ביום הזיכרון לשואה ולגבורה של מדינת ישראל, עובדה שהוסיפה התרגשות מיוחדת למעמד בקרב המשלחת הישראלית.

באפריל 2024, זכתה באייך במדליית הארד בתחרות הסבב העולמי בספרד. ביוני 2024 זכתה במדליית זהב בתחרות הסבב העולימ בלוקסמבורג.

## ראו גם
* טאקוונדו בישראל
* אבישג סמברג

## קישורים חיצוניים
* 

## הערות שוליים

קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:עולות בשנות ה-2000
קטגוריה:עולים בשנות ה-2000
2023 08
קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:ישראליות שנולדו ב-1999
קטגוריה:ישראלים שנולדו ב-1999
חורחה מאחיו

**חורחה מאחיו** (בספרדית: **Jorge Maggio**, נולד ב-2 בנובמבר 1982) הוא שחקן ארגנטינאי.

## ביוגרפיה
מאחיו נולד בבואנוס איירס ובתחילת דרכו שיחק רוגבי. הופעת המשחק הראשונה שלו הייתה בסדרה קטנטנות, הוא התפרסם כשגילם את תומאס, חברו הטוב של פבלו (בנחמין רוחאס), בטלנובלה הישראלית טלנובלה בע"מ שיחק את דייגו, נער הלוקה בתסמונת ירושלים.

בין 2005–2006 שיחק בפלוריסיינטה. ב-2006 שיחק באחד התפקידים הראשיים בטלנובלה "El Refugio".

## קישורים חיצוניים

קטגוריה:ארגנטינאים שנולדו ב-1982
קטגוריה:שחקני קולנוע וטלוויזיה ארגנטינאים
אשטוריל

**אשטוריל** (בפורטוגזית: **Estoril**) היא עיר בקשקאיש שבריביירה הפורטוגלית. אשטוריל היא יעד תיירותי, עם מלונות יוקרה, חופים וקזינו. העיר שימשה בית למספר רב של משפחות מלכותיות, ואירח מספר אירועים בעלי פרופיל גבוה, כגון אשטוריל הפתוחה בטניס, ופסטיבל הסרטים של ליסבון ואשטוריל.

אשטוריל הוא אחד המקומות היקרים ביותר למגורים בפורטוגל ובחצי האי האיברי.

## היסטוריה
השטח של אשטוריל היה מיושב במשך מאות שנים, בשל תנאי האקלים והסביבה הנוחה שלו. ברחבי הקהילה האזרחית פזורים שרידים של קהילות הפיניקים, הרומאים והערבים, אשר בחרו באזור זה בשל מקומו האסטרטגי במערב אירופה. ישנם שרידים של וילות רומיות בקהילה שדוחפות את ההיסטוריה של האזור לאלף הראשון, כאשר יישובי החוף היו תלויים בדייגים שבאזור. מהישובים הללו ירשה אשטוריל מורשת תרבותית עשירה, אדריכלות, טופונימיה, הרגלים ומנהגים.

בשנת 1147, במהלך הרקונקיסטה, הועבר האזור לשליטה נוצרית.

בשל מיקומו האסטרטגי, האזור היה קשור קשר הדוק לעידן התגליות הפורטוגזי ולכל התהפוכות החברתיות והתרבותיות.

במהלך מלחמת העולם השנייה האזור היה מרכז של מרגלים וחשאיות דיפלומטית. בשל החזון של פאוסטו קרדוסו דה פיגרדו ושותפו העסקי אוגוסטו קארירה דה סוזה, היא הפכה ליעד תיירותי בינלאומי גם במהלך מלחמת העולם השנייה וגם אחריה.

במהלך אותה תקופה הגיעו לאשטוריל כמה אישים נכבדים וגולים: מיקלוש הורטי, יורש העצר של הונגריה (חי ומת בגלות לאחר מלחמת העולם השנייה). חואן, רוזן ברצלונה (אביו של חואן קרלוס הראשון, מלך ספרד) התגורר בשטח, וכך גם אומברטו השני, מלך איטליה, וקרול השני, מלך רומניה. אדוארד השמיני, מלך הממלכה המאוחדת, התגורר גם כן לזמן קצר באשטוריל.

במיקום זה היה גם לרודן הפורטוגלי לשעבר אנטוניו דה אוליביירה סלזאר בית קיץ. סלזאר היה זה שהורה לבנות את הכביש המהיר EN6, המכונה בדרך כלל ה־Avenida Marginal, על מנת שיוכל לנסוע במהירות במכונית בין קשקאיש לליסבון (עד אז הגישה הייתה לא יותר מאשר דרך עפר, שבה יכלה התנועה להתקיים רק במהירות נמוכה).

אשטוריל זוכה להכרה בינלאומית בזכות "קזינו אסטוריל", הנחשב כקזינו הגדול ביותר באירופה.

## קישורים חיצוניים

* 
* 

## הערות שוליים

קטגוריה:פורטוגל: ערים
קטגוריה:פורטוגל: ערי חוף
ליזה בנצ'וק

**אליזה בנצ'וק** (נולדה ב-28 ביוני 2007) היא מתעמלת אומנותית לשעבר, הייתה חברה בנבחרת ישראל בהתעמלות אמנותית ואלופת העולם בקרב-רב קבוצתי (2023).

## קריירה
בנצ'וק נולדה למשפחה ספורטיבית. אביה דימיטרי, היה שחיין מקצועי בבלרוס. אחיה סטניסלב בן ה-23 הוא אלוף ישראל בג'ודו לשנת 2021 במשקל עד 100 ק"ג. היא החלה להתאמן בהתעמלות אומנותית בגיל 4 במועדון הפועל ראשון לציון ובנערותה הייתה חלק מהנבחרות הצעירות של ישראל.

בתחילת שנת 2023 היא הצטרפה לנבחרת הבוגרת (לצידן של רומי פריצקי, דיאנה סברצוב, אופיר שחם, הדר פרידמן ושני בקנוב) והתאמנה תחת הדרכתה של איילת זוסמן. בנצ'וק הייתה למתעמלת הגיבוי של הנבחרת, בעיקר בתרגיל החישוקים. התחרות הראשונה בסבב העולמי בה היא נכללה בנבחרת הייתה בחודש מרץ בתחרות מסוג *גביע העולם* באתונה שביוון. בתחרות זו זכתה הנבחרת במדליות זהב בתרגילי הקרב-רב ו-5 חישוקים, ובמדליית כסף בתרגיל 3 סרטים ו-2 כדורים. עוד בשנת 2023 היא זכתה בין היתר במדליות בתחרויות בסבב העולמי וביניהן שלוש מדליות כסף בתחרות הקרב-רב הקבוצתי בתחרויות מהסבב העולמי שנערכו בסופיה שבבולגריה, בבאקו שבאזרבייג'ן, ובמילאנו שבאיטליה.

באליפות העולם 2023 אשר נערכה בולנסיה שבספרד, זכתה בנצ'וק עם הנבחרת לראשונה במדליית הזהב בתחרות הקרב-רב הקבוצתי, כאשר הן סיימו במקום הראשון עם ציון משוקלל של 70.800, לפני סין במקום השני (70.050) וספרד במקום השלישי (68.600). זו הייתה מדליית הזהב הראשונה של ישראל באליפויות העולם בהתעמלות אומנותית. בהמשך התחרות הן זכו במדליית זהב נוספת, בתרגיל הסרטים והכדורים.

באליפות אירופה 2023 שנערכה בבאקו שבאזרבייג'ן, היא זכתה עם הנבחרת במדליית הכסף בתחרות הקרב-רב הקבוצתי כאשר הן סיימו במקום השני עם ציון משוקלל של 67.300, אחרי בולגריה במקום הראשון (68.050) ולפני אזרבייג'ן שבמקום השלישי (65.400). עוד באותה האליפות הן זכו במדליית כסף בתרגיל הסרטים והכדורים ובמדליית ארד בקטגוריית הנבחרות אשר כוללת שקלול של כלל ההישגים לפי מדינות.

במהלך הקריירה סבלה בנצ'וק מספר פעמים משברי מאמץ. בינואר 2024 פרשה בנצ'וק מהנבחרת, כחצי שנה לפני אולימפיאדת פריז 2024, מסיבות אישיות.

## קישורים חיצוניים

## הערות שוליים

קטגוריה:מתעמלות אומנותיות ישראליות
קטגוריה:ישראליות שנולדו ב-2007
קטגוריה:ישראלים שנולדו ב-2007
פירס לפייג'

**פירס לפייג**' (באנגלית: **Pierce LePage**; נולד ב-22 בינואר 1996) הוא אתלט קנדי, אלוף העולם (בודפשט 2023) וסגן אלוף העולם (יוג'ין 2022) בקרב עשר.

## ביוגרפיה
### 2018
במשחקי חבר העמים הבריטי שנערכו בגולד קוסט, אוסטרליה באפריל הוא זכה במדליית כסף בקרב עשר בשיא אישי חדש של 8171 נקודות.

### 2019
ב שנערכו בלימה, פרו באוגוסט הוא זכה במדליית ארד בקרב עשר בתוצאה של 8161 נקודות.

באליפות העולם שנערכה בדוחה, קטר באוקטובר הוא סיים במקום חמישי בקרב עשר בתוצאה של 8445 נקודות.

### 2021
באולימפיאדת טוקיו שנערכה באוגוסט הוא סיים במקום חמישי בקרב עשר בשיא אישי חדש של 8604 נקודות.

### 2022
#### סגן אלוף העולם
באליפות העולם שנערכה ביוג'ין, אורגון, ארצות הברית ביולי זכה במדליית כסף בשיא אישי חדש של 8701 נקודות, אחרי קווין מאייר מצרפת (8816 נקודות) ולפני זאק זיימק מארצות הברית (8676 נקודות).

### 2023
#### אלוף העולם
באליפות העולם שנערכה בבודפשט, הונגריה באוגוסט הוא זכה במדליית זהב בשיא אישי חדש ובתוצאת השנה בעולם של 8909 נקודות, לפני בן ארצו דמיאן וורנר (8804 נקודות) ולינדון ויקטור מגרנדה (8756 נקודות).

## שיאים אישיים
* ריצת 100 מטר: 10.28 שניות (2023)
* ריצת 400 מטר: 46.84 שניות (2022)
* ריצת 1500 מטר: 4:31.85 דקות (2021)
* ריצת 110 מטר משוכות: 13.77 שניות (2023)
* קפיצה לגובה: 2.09 מטר (2017)
* קפיצה במוט: 5.25 מטר (2019)
* קפיצה לרוחק: 7.80 מטר (2019)
* הדיפת כדור ברזל: 15.99 מטר (2023)
* זריקת דיסקוס: 53.26 מטר (2022)
* הטלת כידון: 63.09 מטר (2023)
* קרב עשר: 8909 נקודות (2023)

## קישורים חיצוניים

קטגוריה:מתחרים בקרב עשר
קטגוריה:אתלטים קנדים
קטגוריה:מתחרים בקרב עשר באולימפיאדת טוקיו (2020)
קטגוריה:אתלטים באולימפיאדת טוקיו (2020)
קטגוריה:קנדים שנולדו ב-1996
X/1106 C1

**X/1106 C1**, הידוע גם בשם **השביט הגדול של 1106**, היה כוכב שביט בהיר שהופיע ב-2 בפברואר 1106, ונצפה ברחבי העולם מתחילת פברואר ועד אמצע מרץ. השביט תועד על ידי אסטרונומים בוויילס, אנגליה, יפן, קוריאה , סין ואירופה הקונטיננטלית. הוא נצפה כמי שהתפצל לחתיכות רבות, ויצר את השביט הגדול של 1882 ואת השביט איקייה-סקי וכן למעלה מ-4000 שביטים קטנים "מחככי שמש" שנצפו על ידי טלסקופ החלל SOHO. הוא חבר במשפחת שביטי קרויץ, המכונה "תת-שבר 1" (Subfragment I), שבר משביט גדול קודם לכן (בקוטר 150~ קילומטרים) שהתפצל בהדרגה תחת השפעת השמש, אולי השביט הגדול של 371 לפני הספירה.

## תצפיות
### בריטניה
הערה קצרה בכתב היד הוולשי המכונה Brut y Tywysogion מציינת:

קורות 1106 של כרוניקה של פיטרבורו  מתארת את השביט. התרגום של דורותי ויטלוק אומר:

### יפן
התצפיות המרשימות ביותר על השביט מגיעות מהכרוניקה היפנית Dainihonshi . הכרוניקה דיווחה כי ב-7 בפברואר 1106 לספירה הופיע השביט הענק בדרום-מערב ונמתח על פני חלק עצום מהשמים לכיוון מזרח. השביט המבריק תואר כלבן ועם זנב הנמתח 100 מעלות על פני כל השמים.

### סין
קטע מתוך כתב יד סיני מתאר כוכב שביט בשנת 1106, המזכיר את התפרקות השביט לאחר פריהליון, מתוארך ל-10 בפברואר:

### וייטנאם
כתב הימים הווייטנאמי Đại Việt sử ký toàn thư  גם תיעד את אירוע השביט:

### מצרים
הספר "קנז אל-דוראר וג'מי אל-גרר" מאת אבו בכר בן עבדאללה בן אבק:(בשנת 497 לספירה / 1106 לספירה)

### אחרים
* אלכסיאדה (1148)

## מראי מקום

* Thomas Jones, Brut y Tywysogion, or, the Chronicle of the Princes: Red Book of Hergest version, University of Wales Press, Cardiff, 1955.
* Comet X/1106 C1: Publication der Sternwarte in Kiel, No. 6, pp. 1–66, and AN 238 (1930 Jun 5), pp. 403–4


## קישורים חיצוניים

* Historic astronomical observations in Wales
* SOHO-620: A Comet on the Right(hand) Track
* http://cometography.com/lcomets/1106c1.html


## הערות שוליים

קטגוריה:שביטים
קבוצה מקטגוריה ראשונה

במתמטיקה, ובפרט בטופולוגיה, **קבוצה מקטגוריה ראשונה** (נקראת גם **קבוצה דלה**, באנגלית: meagre set) היא קבוצה אשר נוצרת מאיחוד בן-מניה של קבוצות דלילות. קבוצה אשר איננה קבוצה מקטגוריה ראשונה נקראת **קבוצה מקטגוריה שניה**.

לקבוצות מקטגוריה ראשונה חשיבות רבה בניסוח משפט הקטגוריה של בר, משפט מרכזי בטופולוגיה ובאנליזה פונקציונלית.

## הגדרות מתמטיות
בהינתן מרחב טופלוגי X עם טופולוגיה \mathcal{T} וקבוצה N\subseteq X, הקבוצה N תקרא **קבוצה דלילה** אם ורק אם היא מקיימת את אחד מהתנאים השקולים הבאים:

# הפנים של הסגור שלה ריק, כלומר \operatorname{Int}(\operatorname{Cl}(N))=\emptyset 
# לכל קבוצה פתוחה \emptyset \ne U\in \mathcal{T} קיימת קבוצה פתוחה \emptyset \ne V \in\mathcal{T}  כך ש-V\subseteq U ו-V\cap N=\emptyset

קבוצה A\subseteq X תקרא **קבוצה מקטגוריה ראשונה** אם ורק אם היא ניתנת לכתיבה כ-A = \bigcup_{i=1}^\infty{N_i} כאשר N_i כולן קבוצות דלילות. מאידך, A תקרא **קבוצה מקטגוריה שניה** אם ורק אם היא אינה מקטגוריה ראשונה.

**הערות בנוגע לניסוח**:
# באנגלית נקראת קבוצה מקטגוריה ראשונה גם כ-Meager Set שפרושו המילולי הוא *קבוצה דלה* או *קבוצה דלילה*, אולם בעברית המונח קבוצה דלילה נוגע לקבוצות שהן Nowhere Dense.
# אין קשר בין קבוצות מקטגוריה ראשונה (או שנייה) לתורת הקטגוריות.

## מרחבי בר ומשפט הקטגוריה של בר
מרחב בר הוא מרחב טופולוגי שעבורו המשלים לכל קבוצה מקטגוריה ראשונה הוא קבוצה צפופה. משפט הקטגוריה של בר מוכיח כי כל מרחב מטרי שלם וכל מרחב רגולרי קומפקטי מקומית הם מרחבי בר. ממשפט זה נובע כי \mathbb{R} הוא מרחב בר.

## הגדרה אלטרנטיבית באמצעות משחק בנך-מזור
ניתן להגדיר את המונח קבוצה מקטגוריה ראשונה באמצעות המשחק הטופולוגי משחק בנך-מזור. עבור מרחב טופולוגי X וקבוצה A\subseteq X, משחק בנך-מזור משוחק על-ידי שני שחקנים אליס ובוב. בתחילת המשחק אליס בוחרת קבוצה פתוחה U_1\subseteq X ובוב בוחר בעקבותיה קבוצה פתוחה U_2\subseteq U_1. לאחר מכן אליס בוחרת קבוצה פתוחה נוספת U_3\subseteq U_2 ובוב ממשיך בבחירת קבוצה פתוחה U_4\subseteq U_3. המשחק נמשך עד לאינסוף. אליס מנצחת את המשחק אם A\cap\bigcap_{n=1}^\infty{U_n}\ne \emptyset. אחרת, בוב מנצח.

ניתן להוכיח כי בוב יכול לשחק לפי אסטרטגיה מנצחת (כלומר, תוכנית פעולה שתבטיח את ניצחונו לכל בחירת פעולות של אליס) אם ורק אם A היא קבוצה מקטגוריה ראשונה. בכך, ניתן להגדיר באופן אלטרנטיבי קבוצה מקטגוריה ראשונה להיות קבוצה שעבורה יש לבוב אסטרטגיה מנצחת במשחק בנך-מזור.

## דוגמאות
* כל קבוצה דלילה היא קבוצה מקטגוריה ראשונה.
* קבוצת המספרים הרציונליים \mathbb{Q} היא קבוצה מקטגוריה ראשונה תחת \mathbb{R} עם הטופולוגיה הסטנדרטית, אך היא אינה קבוצה דלילה (למעשה, היא קבוצה צפופה)
* הקבוצה הריקה \emptyset היא מהקטגוריה הראשונה בכל מרחב טופולוגי.
* אם A\subseteq X היא קבוצה מקטגוריה ראשונה, אז כל B\subseteq A גם היא מקטגוריה ראשונה.
* אם \{A_n\}_{n=1}^\infty\subseteq X הן קבוצת נקודות מקטגוריה ראשונה אז \bigcup_{n=1}^\infty{A_n} מקטגוריה ראשונה.

## קישורים חיצוניים
* 

## הערות שוליים

קטגוריה:טופולוגיה
Fat Bottomed Girls

"**Fat Bottomed Girls**" (בעברית: "**בחרות מלאות ישבן**") הוא שיר של להקת הרוק קווין. השיר נכתב על ידי גיטריסט הלהקה בריאן מיי, ונכלל באלבומם השביעי *[[Jazz (אלבום)|Jazz]]*, ומאוחר יותר נכלל באלבום האוסף של הלהקה *[[Greatest Hits (אלבום של קווין)|Greatest Hits]]*. כששוחרר כסינגל יחד עם Bicycle Race, השיר הגיע למקום ה-11 במצעד הסינגלים הבריטי ולמקום ה-24 במצעד הבילבורד הוט 100 בארצות הברית. השיר נפתח בסגנון בלוז עם כוונון גיטרה מטאלי ונפתח בפזמון שלו. זה היה אחד מהשירים הבודדים של קווין שנוגנו בכיוון דרופ די. הקליפ לשיר צולם ב־Dallas Convention Center בטקסס באוקטובר 1978.

## השיר ומילות התוכן
השיר חוגג את המשיכה של המספר (הזמר) לנשים חטובות. שני השירים שוחררו יחדיו כ-סינגל צד א' וצד ב' כפול, ושני השירים מתייחסים זה לזה. לקראת הסוף של "Fat Bottomed Girls", הוא מאזכר את "Bicycle Race", כשפרדי מרקיורי צועק  ("עלו על האופניים שלכן ורכבו!), בעוד ש-"Bicycle Race" גומל בשורה משלו עם "Fat bottomed girls, they'll be riding today" ("בחורות מלאות ישבן, הן ירכבו היום").

## ביקורת
המגזין קאש בוקס אמר כי לשיר יש "מקצב סולידי מופרז, הרמוניות מרקיעות שחקים ועבודת גיטרה עמוקה". במגזין רקורד וורלד אמרו כי השיר משלב "מילים והרמוניות יצירתיות" עם קלאסה.

## בהופעות חיות
קווין ביצעו את השיר בהופעות מ-1978 עד 1982. מאז שחרורו, השיר הופיע בטלוויזיה ובסרטים, וזכה לכיסוי על ידי מספר אמנים. השיר בוצע ברשימת הסט של סיבובי ההופעות של קווין ביחד עם אדם למברט ב-2012, 2014–2018 בהשתתפותם של אדם למברט ו-iHeartRadio Music Festival 2013 בתור Queen + Adam Lambert עם פאן (להקה).

## גרסאות אחרות
השיר אופיין בעיבוד ווקאלי שונה מהקלטת האולפן כשבוצע בהופעה חיה. בהופעות חיות, השירה המובילה במהלך הפזמון הושרה על ידי פרדי מרקיורי, ויצר הרמוניה בקולות גבוהים (של רוג'ר טיילור) וקולות נמוכים (של בריאן מיי. בגרסת האולפן אין הרמוניה גבוהה. השירה הראשית בבתי השיר מבוצעת על ידי מרקיורי, בעוד שמיי שר את הקולות המובילים בפזמונים. גרסת הסינגל (שניתן למצוא ב-Greatest Hits אך לא בגרסת הרד קאבר האמריקאית מ-1992) משמיטה את הפסקות הגיטרה המורחבות בין הבתים ומתפוגגת לפני הסוף.

## מורשת
במהלך ראיון עם The A.V. Club, הצהיר מייקל מקין כי "Fat Bottomed Girls" השפיע על השיר "Big Bottom" מסרט המוקומנטריה ספיינל טאפ משנת 1984. השיר לא נכלל באוסף הלהיטים הגדולים ביותר של הלהקה "Yoto" (נגן מוזיקה נייד) של שנת 2023, מכיוון שהתוכן למבוגרים שבו נחשב כלא הולם עבור הילדים שהמכשיר משווק עבורם.

## קרדיטים
*פרדי מרקיורי - שירה וקולות רקע.
*בריאן מיי - גיטרה חשמלית, שירה ראשית בפזמונים, קולות רקע.
*רוג'ר טיילור - תופים, קולות רקע.
*ג'ון דיקון - גיטרה בס.

## מיקומי שיא

## קישורים חיצוניים

קטגוריה:שירי 1978
קטגוריה:סינגלים מ-1978
קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי בריאן מיי
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
Bangır Bangır (שיר)

"**Bangır Bangır**" הוא שיר שהוקלט על ידי הזמרת-יוצרת הטורקייה גולשן, מתוך אלבום האולפן התשיעי שלה,  (2015). הוא יצא לאור ב-28 באפריל 2015, בהוצאת חברת התקליטים דואן מיוזיק קומפני כסינגל המוביל וכשיר הנושא מתוך האלבום. את השיר כתבה גולשן להפקה של אוזן צ'ולקולו.

השיר זכה להצלחה חסרת תקדים בטורקיה; הוא הפך לראשון בהיסטוריית טורקיה טופ 20 שהצליח לשהות בצמרת במשך 13 שבועות. במשך שנים, החזיק בתור הקליפ הטורקי הנצפה ביותר בכל הזמנים – שנשבר בידי "Cevapsız Çınlama" של אמרה קאראדומן ואליינה טילקי. "Bangır Bangır" הפך לשיר המבוקש ביותר בגוגל בטורקיה ב-2015.

"Bangır Bangır" זכה בפרסים בקטגוריות "הקליפ הטוב ביותר" ו"השיר הטוב ביותר" בטקס פרסי פרפר הזהב ה-42.

## רקע וכתיבה
השיר נכתב על ידי גולשן להפקה של אוזן צ'ולקולו. בשיר נעשה שימוש בסלנג הטורקי, כמו גם בשירים נוספים מתוך האלבום בו הוא נכלל. הפזמון של השיר כולל צלילי כפיות  יחד עם המילים "".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות.

## וידאו קליפ
הווידאו קליפ הנלווה של "Bangır Bangır" הועלה לערוץ היוטיוב של netd müzik ב-28 באפריל 2015, ביום יציאתו של השיר כסינגל. הוא צולם במשך שלושה ימים בהוואנה, קובה ובוים על ידי מטין ארולט. לאורכו, ניתן לראות את גולשן יוצאת לרחוב כשהיא לבושה בבגדים צבעוניים ורקדני ליווי מסביבה.

במשך שנים, החזיק "Bangır Bangır" בתור הקליפ הטורקי הנצפה ביותר בכל הזמנים. כמו כן, זכה בפרס פרפר הזהב בקטגוריית "הקליפ הטוב ביותר".

נכון לאוגוסט 2023 עומד מונה הצפיות של הקליפ על למעלה מ-410 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גולשן
קטגוריה:שירים בטורקית
קטגוריה:שירים שנכתבו על ידי גולשן
קטגוריה:סינגלים בהוצאת DMC
יואל שפרן

**יואל שפרן** הוא ספורטאי ספורט נכים לשעבר ושחקן כדורסל כיסאות גלגלים.

בשנת 1970 השתתף לראשונה במשחקי סטוק מנדוויל, ובתחרות טניס שולחן הגיע למקום הרביעי.

שפרן היה שחקן פעיל ובולט בנבחרות הכדורסל של איל"ן בהרצליה ושל מרכז הספורט לנכים ובנבחרת ישראל בכדורסל בכיסאות גלגלים, איתה זכה במדליית כסף ב ובמדליית זהב ב. את הופעתו האחרונה ב עשה ב, בהם סיימה הנבחרת ברבע הגמר.

בשנת 1978 השתתף עם הנבחרת באליפות אירופה. בשנה קודמת זכתה הנבחרת בגביע אירופה ושפרן לא השתתף במשחק הגמר לאחר שנפצע במשחק חצי הגמר.

בשנת 1979 השתתף עם הנבחרת באליפות העולם.

בשנות השמונים שיחק גם טניס כיסאות גלגלים והתחרה באליפות ישראל.

שפרן מתגורר ברעננה. בשנת 2001 הקים את חברת קומרסין לייבוא מהמזרח הרחוק ולמסחר במוצרי קרמיקה.

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:טניסאים נכים ישראלים
קטגוריה:ספורטאי איל"ן
קטגוריה:ישראלים שנולדו במאה ה-20
מרחב בר (טופולוגיה)

בטופולוגיה, **מרחב בר** הוא מרחב טופולוגי שבו כל איחוד בן מנייה של קבוצות סגורות עם פנים ריק הוא קבוצה עם פנים ריק.

למרחבי בר חשיבות רבה בטופולוגיה ובאנליזה פונקציונלית, זאת בעקבות משפט הקטגוריה של בר הקובע כי כל מרחב מטרי שלם וכל מרחב רגולרי קומפקטי מקומית הוא מרחב בר. באמצעות מרחבים אלו ניתן להוכיח משפטים חשובים באנליזה פונקציונלית כגון משפט ההעתקה הפתוחה.

מרחב בר נקרא על שמו של המתמטיקאי הצרפתי רנה-לואי בר.

## מונחים בסיסיים
עבור מרחב טופולוגי X עם טופולוגיה \mathcal{T} הקבוצה N\subseteq X תקרא קבוצה דלילה אם ורק אם הפנים של הסגור שלה ריק. כלומר, \operatorname{Int}(\operatorname{Cl}(N))=\emptyset.

קבוצה A\subseteq X תקרא קבוצה מקטגוריה ראשונה אם ורק אם היא מהווה איחוד בן מניה של קבוצות דלילות. לעומת זאת, הקבוצה A תקרא קבוצה מקטגוריה שנייה אם ורק אם היא אינה קבוצה מקטגוריה ראשונה.

## הגדרה מתמטית
מרחב טופולוגי X עם טופולוגיה \mathcal{T} ייקרא **מרחב בר** אם ורק אם הוא מקיים את אחד התנאים השקולים הבאים:

# כל איחוד בן מניה של קבוצות סגורות עם פנים ריק הוא קבוצה עם פנים ריק.
# כל חיתוך בן מניה של קבוצות פתוחות וצפופות צפוף גם כן.
# לכל קבוצה מקטגוריה ראשונה יש פנים ריק.
# כל קבוצה פתוחה לא ריקה היא קבוצה מקטגוריה שנייה.
# המשלים של כל קבוצה מקטגוריה ראשונה הוא קבוצה צפופה.

## הגדרה אלטרנטיבית באמצעות משחק שוקה
ניתן להגדיר את המונח מרחב בר באמצעות המשחק הטופולוגי משחק שוקה. עבור מרחב טופולוגי X, משחק שוקה משוחק על-ידי שני שחקנים אליס ובוב. בתחילת המשחק אליס בוחרת קבוצה פתוחה U_1\subseteq X ובוב בוחר בעקבותיה קבוצה פתוחה U_2\subseteq U_1. לאחר מכן אליס בוחרת קבוצה פתוחה נוספת U_3\subseteq U_2 ובוב ממשיך בבחירת קבוצה פתוחה U_4\subseteq U_3. המשחק נמשך עד לאינסוף כאשר לשני השחקנים אסור לבחור בקבוצה ריקה. אליס מנצחת את המשחק אם \bigcap_{n=1}^\infty{U_n}\ne \emptyset. אחרת, בוב מנצח.

ניתן להוכיח כי בוב יכול לשחק לפי אסטרטגיה מנצחת (כלומר, תוכנית פעולה שתבטיח את ניצחונו לכל בחירת פעולות של אליס) אם ורק אם המרחב X הוא מרחב בר. בכך, ניתן להגדיר באופן אלטרנטיבי מרחב בר להיות מרחב טופולוגי שבו יש לבוב אסטרטגיה מנצחת במשחק שוקה.

## דוגמאות
* ממשפט הקטגוריה של בר נובע כי המרחבים \mathbb{R}^n עם הטופולוגיה הסטנדרטית הם מרחבי בר.
* הישר של סורגנפריי ומישור מור הם מרחבי בר, זאת על אף שהם אינם מקיימים את משפט הקטגוריה של בר.

## קישורים חיצוניים
* 

## הערות שוליים

קטגוריה:טופולוגיה
2007 באסטרונאוטיקה

בערך זה מצוינים אירועים בולטים שהתרחשו במהלך שנת 2007 ונוגעים לתחום האסטרונאוטיקה.

## אירועים בולטים
[שמאל|ממוזער|200px|גשושית סינית ראשונה [צ'אנג-אה 1 החלה בחקר הירח]]
במהלך השנה בוצעו 68 שיגורים, מהם 26 (38%) על ידי רוסיה.
* 27 בספטמבר – שיגור גשושית שחר לחקר חגורת האסטרואידים.
* צ'אנג-אה 1 - שיגור גשושית צ'אנג-אה 1 לכיוון הירח, תחילת תוכנית סינית לחקר הירח.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
ז'ורדי פרננדס

**ז'ורדי פרננדס טורס** (בספרדית: **Jordi Fernández Torres**; נולד ב-27 בדצמבר 1982) הוא מאמן כדורסל ספרדי המשמש כמאמן ברוקלין נטס מליגת ה-NBA.

## קריירת אימון
בספרד החל פרננדס את קריירת האימון שלו בגיל 15 ועבד במחלקות הנוער של סנט ז'וזפ דה בדאלונה וסנט בוי. לאחר מכן הוא שימש מאמן אתלטי בבאסקט ל'הוספיטאלט מהליגה השלישית. לאחר מכן הוא אימן בנורווגיה ובהולנד, והשתתף במחנה קיץ באוניברסיטת אוקלהומה.

בקיץ 2006 עבר פרננדס ללאס וגאס, נבדה, והצטרף לצוות האימון באקדמיית הכדורסל אימפקט.

בשנת 2009 מונה פרננדס על ידי מייק בראון, מאמן הקליבלנד קאבלירס מליגת ה-NBA, למאמן לפיתוח שחקנים במועדון. בתפקיד זה הוא אימן את קיירי אירווינג, טריסטן תומפסון, דיון וייטרס, מת'יו דלאבדובה, לברון ג'יימס ושאקיל אוניל. ב-2013 הוא מונה לעוזר מאמן קבוצת ליגת הפיתוח של הקאבס, קאנטון צ'ארג', ובעונה הבאה קודם למאמן ראשי. בעונת  זכה פרננדס עם הקאבס באליפות.

בתחילת עונת  הצטרף פרננדס כעוזר מאמן לדנוור נאגטס.

ב-12 באוגוסט 2022 מונה פרננדס למאמן ראשי משותף בסקרמנטו קינגס יחד עם מייק בראון. לאחר מינויו הוא אימן את הקינגס בליגת הקיץ של ה-NBA. ב-14 בדצמבר 2022 הפך פרננדס למאמן בפועל לאחר שהמאמן הראשי מייק בראון הורחק לאחר שתי עבירות טכניות במשחק נגד טורונטו ראפטורס. הקינגס ניצחו במשחק 124–123, ופרננדס הפך לספרדי הראשון שמנהל משחק ב-NBA. לאחר מכן, ב-27 ו-28 בדצמבר 2022, הוא ניהל שני משחקים נגד דנוור נאגטס (הפסד 106–113 וניצחון 127–126), לאחר שבראון לא יכול היה לאמן בעקבות כניסה לפרוטוקול הבריאות של הליגה.

## קריירה בנבחרת הלאומית
ב-2013 שימש פרננדס עוזר מאמן בנבחרת ספרד עד גיל 19, ומ-2017 עד 2019 היה עוזר מאמן בנבחרת ספרד הבוגרת.

בטורניר הכדורסל באולימפיאדת טוקיו (2020) היה פרננדס עוזרו של מייק בראון בנבחרת ניגריה. השניים נפגשו לראשונה כאשר פרננדס עבד באקדמיית אימפקט לכדורסל.

ב-27 ביוני 2023 מונה פרננדס למאמן נבחרת קנדה בכדורסל במקום ניק נרס, ובגביע העולם בכדורסל 2023 הוביל אותה להישג השיא שלה במונדובאסקט, זכייה במדליית הארד לאחר ניצחון 127–118 על  במשחק על המקום השלישי. ב-6 בפברואר 2025 סיים את תפקידו כמאמן הנבחרת.

## חינוך
הרקע האקדמי של פרננדס מספק לו נקודת מבט ייחודית על אימון. התואר שלו מאוניברסיטת ברצלונה הוא במדעי הספורט, והוא נמצא במרחק של מאמר אקדמי אחד מדוקטורט בפסיכולוגיה של הספורט. הוא חקר רבות את התצפית בהתנהגות אנושית.

## קישורים חיצוניים

## הערות שוליים

קטגוריה:בוגרי אוניברסיטת ברצלונה
קטגוריה:ברצלונה: ספורטאים
קטגוריה:מאמני סקרמנטו קינגס
קטגוריה:מאמני ברוקלין נטס
קטגוריה:בדאלונה: ספורט
קטגוריה:מאמני כדורסל ספרדים
קטגוריה:ספרדים שנולדו ב-1982
תרג'ולה

**תרג'ולה** (בגאורגית:თერჯოლა) היא עיר במחוז אימרתי בגאורגיה.

שטח העיר הוא כ-5.8 קמ"ר, ומתגוררים בה 4,365 איש (נכון לשנת 2015).

## היסטוריה
קיימות עדויות להימצאות בני אדם באזור תרג'ולה החל מתקופת האבן. במערות Navenakhevi cave ו-Mujireti cave נמצאו כלי נשק מאבן וכן חפצים נוספים של אנשים שהתגוררו במקום. במערות Sakajia ו-Sagvarjile התגלו קברים המשויכים לתקופת הברונזה.

## נקודות עניין
Navenakhevi cave - מתחם הכולל 4 מערות.

Mujireti cave - מערה צרה שרוחבה נע בין 1–4 מטר ועומקה הוא 92 מטר.

מפלי Kadagidze Rafi - מפלים שגובהם 4 מטר המסתירים כניסה למערה, המתגלה בקיץ כשזרימת המים נמוכה.

Skandi fortress - מבצר מהמאה ה-4 לספירה.

## קישורים חיצוניים
* 

* תרג'ולה - צילומי אוויר

## הערות שוליים

קטגוריה:אימרתי
ויקטור קיפלנגט

**ויקטור קיפלנגט** (באנגלית: **Victor Kiplangat**; נולד ב-10 בנובמבר 1999) הוא אתלט אוגנדי, אלוף העולם (בודפשט 2023) בריצת מרתון.

## ביוגרפיה
### 2022
#### אלוף חבר העמים הבריטי
במשחקי חבר העמים הבריטי שנערכו בברמינגהאם, הממלכה המאוחדת ביולי זכה במדליית זהב בריצת מרתון בתוצאה של 2:10:55	שעות.
### 2023
#### אלוף העולם
באליפות העולם שנערכה בבודפשט, הונגריה ב-27 באוגוסט זכה במדליית זהב בריצת מרתון בתוצאה של 2:08:53 שעות, לפני מארו טפרי מישראל (2:09:12 שעות) ולאול גבריסלאסי מאתיופיה (2:09:19 שעות).

## שיאים אישיים
* ריצת מרתון: 2:05:09 שעות (2022)

## קישורים חיצוניים

קטגוריה:אלופי עולם באתלטיקה
קטגוריה:אתלטים אוגנדים
קטגוריה:רצי מרתון
קטגוריה:אוגנדים שנולדו ב-1999
דו-קרב הדינוזאורים (מאובן)

[ממוזער|350 פיקסלים|איור המשחזר את המאובן ובו ה[טריצרטופס והננוטירנוס מונחים כמו שנמצאו במאובן לפני שפורק לצורכי הכנה ומחקר.]]
**[[דו-קרב]] ה[[דינוזאור]]ים** הוא כינוי למאובן שמקורו בתצורת הל קריק במונטנה. המאובן מורכב משלדים מאובנים של ננוטירנוס (שבעבר זוהה כטירנוזאורוס מתבגר)  וטריצרטופס סבוכים זה בזה וקבורים באבן חול. המסקנה שהשניים ערכו דו-קרב מגיעה מהפציעות הרבות שנגרמו לשני הדינוזאורים, כולל שן של הננוטירנוס המוטבעת בתוך הטריצרטופס, אף על פי שלא ידוע בוודאות האם הם אכן נקברו כשהם נלחמים זה בזה. המאובן נמצא ברשותו של מוזיאון צפון קרוליינה למדעי הטבע .

## היסטוריה
הדגימה התגלתה בשנת 2006 במונטנה על ידי החוואים קלייטון פיפס, מארק איטמן וצ'אד אוקונור, בשטח שהיה שייך לשתי משפחות חוואים שונות, סברסון ומארי. החוואים ניסו ללא הצלחה למכור את המאובן למספר מוזיאונים, כולל המוזיאון הלאומי להיסטוריה של הטבע ומוזיאון הרי הרוקי. לאחר מכן ניסו החוואים למכור את הדגימה לקונה פרטי באמצעות מכירה פומבית, אך ללא הצלחה.

בשנת 2016 פנה לפיפס מוזיאון צפון קרוליינה למדעי הטבע, והחל במשא ומתן לרכישת המאובן. עם זאת, סוגיות משפטיות לגבי הבעלות החוקית על המאובנים האטו את המשא ומתן; אמנם השטח היה שייך למשפחת מארי, אך למשפחת סברסון הייתה זכות בעלות על המינרלים שבקרקע, והמחלוקת הייתה האם מאובנים יכולים להיחשב כמינרלים. לאחר ששני בתי משפט במדינה פסקו אחרת זה מזה, בשנת 2020 פסק בית המשפט העליון של מונטנה כי מאובנים אינם יכולים להיחשב למינרלים, מה שאיפשר את רכישת הדגימה בידי המוזיאון.

## חשיבות מדעית
המאובן נחשב לאחד המאובנים השמורים והשלמים ביותר של שני המינים, כאשר הננוטירנוס שלם ב-98%, והוא השלם ביותר שנמצא אי פעם, לאחר שעקף את המאובן "סו". במאובן נשתמרו טביעות עור, איברים פנימיים, תוכן קיבה וחלבונים.

## קישורים חיצוניים

* 

## הערות שוליים

קטגוריה:ארצות הברית: מאובנים
קטגוריה:טירנוזאוריים
קטגוריה:טריצרטופס
קטגוריה:מאובנים מפורסמים
קטגוריה:דו-קרב
MKR המטבח המנצח: VIP עונה 4

**MKR המטבח המנצח: VIP עונה 4** היא עונת ה-VIP הרביעית של תוכנית המציאות הישראלית "MKR המטבח המנצח" והעונה השישית במצטבר של התוכנית שעלתה לשידור ב-4 בספטמבר 2023 בערוץ קשת 12. בעונה זו השופטים והמנחים הם חיים כהן ורותי ברודו, ושידוריה הסתיימו ב-13 בספטמבר 2023. זוכי העונה הם ליאור נרקיס וספיר ואנונו.

## הצוותים

## טבלת הדחות

## סיכום עונה
### הכניסות למטבח
* **פרקים 1–5**
* **עליה לאוויר** – 4 בספטמבר – 10 בספטמבר 2023
* **תיאור** – בכל פרק, זוג אחד בתורו נכנס למטבח ומכין שלוש מנות: מנת פתיחה, מנה עיקרית וקינוח. השופטים נותנים על כל מנה ציון ולאחר כל המנות, הזוגות האחרים מנקדים את כל הארוחה. לאחר כל הארוחות, שני הזוגות שמסיימים בראש הטבלה, עולים לגמר.

### הגמר
* **פרק 6**
* **עליה לאוויר** – 13 בספטמבר 2023
* **תיאור** – שני הזוגות שעלו לגמר מכינים שתי מנות: מנה עיקרית וקינוח. לאחר כל מנה, הזוגות שלא עלו לגמר והשופטים מנקדים את המנה על דף.

## מדרוג

## הערות שוליים

VIP 4
דינוזאורים נלחמים

ממוזער|שמאל|הדגימה, כפי שהיא מוצגת כיום
ממוזער|שמאל|הדגימה, כפי שנמצאה בשטח
[ממוזער|שמאל|[גולגולת הוולוצירפטור]]
[ממוזער|שמאל|[אמנות פלאונטולוגית המציגה את הקרב]]

**[[דינוזאור]]ים נלחמים** הוא כינוי לדגימת מאובנים שנמצאה בתצורת ג'דוקטה מתקופת הקרטיקון עליון במדבר גובי שבמונגוליה. הדגימה משמרת ולוצירפטור ופרוטוצרטופס שנלכדו תוך שהם נלחמים זה בזה, והיא התגלתה בשנת 1971.

## היסטוריה
בשנים 1963–1971 נשלחו משלחות פלאונטולוגיות פולניות–מונגוליות למדבר גובי במטרה למצוא מאובנים. ב-3 באוגוסט 1971 חשפה משלחת את המאובן שהכיל שלדים של ולוצירפטור ופרוטוצרטופס הנאבקים זה בזה. למרות שנסיבות קבורתם לא היו ידועות, תנוחתם הצביעה שהם מתו בו-זמנית במהלך המאבק.

## פרשנות
בשנת 1974 הפלאונטולוג המונגולי רינצ'ן ברסבולד טען שיכול להיות כי הדינוזאורים טבעו בקרקעית דמוית חול טובעני של אגם, או שהם נפלו לתוך ביצה ולא הצליחו להיחלץ ממנה. בשנת 1993 הפלאונטולוגית הפולנית האלשקה אוסמולסקה הסבירה כי ייתכן שבמהלך המאבק התמוטטה עליהם דיונה שקברה אותם, או שבכלל הוולוצירפטור אכל מגופתו של פרוטוצרטופס מת ונהרג בנסיבות לא ידועות.

בשנת 1995 טען החוקר דייוויד מ. אנווין כי על פי תנוחת המאובנים ניתן לקבוע כי הם מתו בו-זמנית, וכי לא מדובר באירוע שבו הוולוצירפטור ניזון מפרוטוצרטופס מת. מחקירת המשקעים המקיפים את הדגימה הוא למד כי הם כנראה נקברו בחיים במהלך סופת חול, וכי ייתכן שהוולוצירפטור ניצל את הסופה לציד פרוטוצרטופסים, שנהגו להישאר במקומם בעת סופות חול.

בשנת 1998 הפלאונטולוג קנת' קרפנטר הציע תרחיש נוסף, שבו הפצעים המרובים שנגרמו בגרונו של הפרוטוצרטופס על ידי הוולוצירפטור גרמו לו לדמם למוות, אך לפני מותו הוא הצליח לנשוך את ידו הימנית של הוולוצירפטור ולכד אותו תחת משקל גופו, מה שגרם למותו מהתייבשות של הוולוצירפטור לאחר שלא הצליח לחלץ את עצמו. הגפיים החסרות של הפרוטוצרטופס נתלשו מאוחר יותר על ידי אוכלי נבלות, ושניהם נקברו לאחר מכן על ידי משקעים חוליים.

בשנת 2016 דיווח ברסבולד כי שברים מסוימים בעצמות המאובנים מוכיחים כי מישהו ניסה לבתר או לשלוף אותם ממקומם, וחיזק את טענתו של קרפנטר שכנראה השניים מתו במהלך המאבק ואוכלי נבלות גרמו אחר כך לשברים בעצמות. ברסבולד הציע גם תאוריה נוספת, לפיה לאחר מותם של השניים חברי העדר של הפרוטוצרטופס ניסו לשלוף אותו איתם וגרמו לנזק, אך באזור לא נמצאו עקבות התומכים בטענה זו. הוא גם תיאר את מהלך הקרב בין השניים, וטען כי לאחר שהוולוצירפטור פגע באמצעות הטופרים שברגליו האחוריות בגרון הפרוטוצרטופס ובבטנו, תוך שהוא מנסה לתפוס את ראשו עם רגליו הקדמיות, השתמש הפרוטוצרטופס בכוחו כדי להדוף את הוולוצירפטור, שלבסוף נקבר תחתיו, כטענת קרפנטר.

## קישורים חיצוניים

קטגוריה:דרומאוזאוריים
קטגוריה:צרטופסים
קטגוריה:מונגוליה: מאובנים
קטגוריה:מאובנים מפורסמים
לואיס פלמה

**לואיס אנריקה פלמה אוסגרה** (בספרדית: **Luis Enrique Palma Oseguera**; נולד ב-17 בינואר 2000 בלה סייבה שבהונדורס) הוא כדורגלן הונדורסי המשחק בעמדת קשר כנף בקבוצת לך פוזנן ובנבחרת הונדורס.

## קריירת מועדונים
פלמה גדל במחלקת הנוער של וידה. הוא ערך 70 הופעות ליגה במדי הקבוצה הבוגרת של המועדון במסגרת ליגת העל של הונדורס, בהן הבקיע 23 שערים.

ב-12 בפברואר 2019 הושאל פלמה לריאל מונרכס מה-USL. הוא ערך 13 הופעות ליגה במדי המועדון, בהן הבקיע שער אחד.

ב-19 בינואר 2022 חתם פלמה על חוזה לארבע שנים וחצי באריס סלוניקי מליגת העל היוונית. ב-14 בפברואר ערך את הופעת הבכורה שלו במועדון, בהפסד 2-0 לפאס יואנינה במסגרת המחזור ה-23 בליגה לעונת . ב-10 באפריל הבקיע את שער הבכורה שלו במועדון, בניצחון 2-1 על א.א.ק. אתונה במסגרת הליגה.

ב-30 באוגוסט 2023 חתם על חוזה לחמש שנים בסלטיק מליגת העל הסקוטית.

ב-1 בפברואר 2025 הושאל לאולימפיאקוס עד לסוף העונה.

ב-21 ביולי 2025 הושאל ללך פוזנן הפולנית.

## קריירה בינלאומית
פלמה היה חלק מסגל נבחרת הונדורס עד גיל 20 לטורניר גביע העולם עד גיל 20 בשנת 2019.

הוא היה חלק מסגל הנבחרת האולימפית של הונדורס לטורניר הכדורגל באולימפיאדת טוקיו בשנת 2021, וערך שלוש הופעות בטורניר, בהן הבקיע שער אחד.

ב-7 באוקטובר 2021 ערך את הופעת הבכורה שלו בנבחרת הונדורס, בתיקו 0-0 נגד נבחרת קוסטה ריקה במסגרת מוקדמות מונדיאל 2022 - אמריקה הצפונית.

## קישורים חיצוניים

## הערות שוליים

קטגוריה:כדורגלנים הונדורסים
קטגוריה:קשרי כדורגל הונדורסים
קטגוריה:כדורגלני ריאל מונרכס
קטגוריה:כדורגלני אריס סלוניקי
קטגוריה:כדורגלני סלטיק
קטגוריה:כדורגלני אולימפיאקוס
קטגוריה:כדורגלני לך פוזנן
קטגוריה:כדורגלני נבחרת הונדורס
קטגוריה:כדורגלנים באולימפיאדת טוקיו (2020)
קטגוריה:כדורגלני גביע הזהב 2025
קטגוריה:ספורטאים זרים בארצות הברית
קטגוריה:ספורטאים זרים ביוון
קטגוריה:ספורטאים זרים בסקוטלנד
קטגוריה:ספורטאים זרים בפולין
קטגוריה:ילידי 2000
עיסא אבו שראר

**עיסא עבד אל-כרים איברהים אבו שרר** (בערבית: **عيسى عبد الكريم إبراهيم أبو شرار**) הוא משפטן פלסטיני שכיהן כנשיא בית המשפט העליון של הרשות הפלסטינית מ-2005 עד ל-2009 ושוב מ-2019 עד 2024.

## ביוגרפיה
עיסא אבו שרר נולד ב-28 בנובמבר 1936.

אבו שרר עסק בשנים 1963 עד 1996 בעריכת דין בירדן, בה כיהן כתובע.

ב-1996 מונה עיסא לשופט במערכת המשפט הפלסטינית.

ביוני 2000 מונה לחבר ב.

ב-22 ביולי 2005 מונה אבו שראר על ידי אבו מאזן למשנה לנשיא בית המשפט העליון של הרשות הפלסטינית, זהיר אל-צורני.

בדצמבר 2005 הגיע אל-צוראני לגיל פרישה, שעומד על 70, ופרש מכס המשפט, כאבו שרר מחליף אותו בתפקיד. למרות הגעת אבו שרר לגיל פרישה בנובמבר 2006, הוא המשיך לכהן כשופט עד 2009.

במהלך כהונתו כנשיא בית המשפט, ניהל אבו שרר את מערכת המשפט לאחר עימות חמאס–פת"ח ברצועת עזה ב-2007 והפרדות מערכת השלטון והמשפט הפלסטינית.

אבו שראר עמד בראש ועדה של הרשות הפלסטינית לחקירת ממצאי דוח ועדת גולדסטון.

ב-15 ביולי 2019 חוקק נשיא הרשות אבו מאזן חוק שקבע את הקמת "הקמת מועצת שופטים עליונה למעבר", שנועדה להחליף את המועצה השיפוטית העליונה כגוף לבחירת שופטים, לצד בחינת מערכת המשפט ושיפורה והמלצה לאבו מאזן לפטר שופטים "ככל שהמשך כהונתם השיפוטית יפגע במעמדה של הרשות השופטת ובאמון הציבור בה". בראש הוועדה הועמד אבו שרר, שמונה גם לנשיא בית המשפט העליון של הרשות הפלסטינית.

לקראת הבחירות לרשות המחוקקת הפלסטינית 2021 מינה אבו מאזן את אבו שארר ליו"ר ועדת הבחירות.

ב-12 במרץ 2024 התפטר אבו שארר מתפקידו כנשיא בית המשפט העליון.

## הערות שוליים

קטגוריה:שופטים פלסטינים
קטגוריה:נשיאי בתי משפט עליונים
קטגוריה:פלסטינים שנולדו ב-1936
צוקרי

**צוקרי** (באיטלקית: **Zuccari**) הייתה משפחת אמנים איטלקית.

קטגוריה:שמות משפחה
גלן קמארה

**גלן אג'יי קמארה** (בפינית: **Glen Adjei Kamara**; נולד ב-28 באוקטובר 1995 בטמפרה שבפינלנד) הוא כדורגלן פיני המשחק בעמדת הקשר האחורי בסטאד רן מליגת העל הצרפתית ובנבחרת פינלנד.

## קריירת מועדונים
קמארה נולד בטמפרה שבפינלנד להורים מסיירה לאון, וגדל במחלקות הנוער של OT-77, EPS, סאות'אנד יונייטד וארסנל. ב-27 באוקטובר 2015 ערך את הופעתו היחידה בקבוצה הבוגרת של ארסנל, בהפסד 0–3 לשפילד ונסדיי במסגרת שלב שמינית הגמר של גביע הפוטבול ליג לעונת .

ב-22 בינואר 2016 הושאל לסאות'אנד יונייטד מהפוטבול ליג הראשונה. הוא ערך שש הופעות ליגה במועדון במהלך תקופת ההשאלה.

ב-31 באוגוסט 2016 הושאל לקולצ'סטר יונייטד מהפוטבול ליג השנייה. הוא ערך ארבע הופעות ליגה במדי המועדון.

ב-13 ביולי 2017 חתם על חוזה לשנתיים בדנדי מליגת העל הסקוטית. הוא ערך 54 הופעות ליגה במדי המועדון.

ב-5 בינואר 2019 חתם על חוזה לארבע שנים וחצי בגלאזגו ריינג'רס מליגת העל הסקוטית. ב-16 בפברואר ערך את הופעת הבכורה שלו במועדון, בתיקו 0-0 נגד סט. ג'ונסטון במסגרת המחזור ה-26 בליגה לעונת . ב-27 בפברואר הבקיע את שער הבכורה שלו במועדון, בניצחון 0–4 על דנדי במסגרת המחזור ה-28 בליגה. הוא זכה עם המועדון באליפות סקוטלנד בעונת , ובגביע הסקוטי בעונת .

ב-31 באוגוסט 2023 הצטרף ללידס יונייטד בחוזה לארבע שנים תמורת סכום שלא פורסם. ב-2 בספטמבר ערך הופעת בכורה כשנכנס כמחליף בדקות הסיום במשחק מול שפילד ונסדיי שהסתיים בתיקו 0-0. ב-23 בספטמבר פתח לראשונה בהרכב במשחק מול ווטפורד שהסתיים בניצחון 0–3.

ב-16 ביולי 2024 עבר לסטאד רן מליגת העל הצרפתית תמורת כעשרה מיליון אירו וחתם על חוזה עד יוני 2028.

ב-31 בינואר 2025 הושאל לא-שבאב הסעודית עד לסוף העונה.

## קריירה בינלאומית
ב-9 בנובמבר 2017 ערך קמארה את הופעת הבכורה שלו בנבחרת פינלנד, בניצחון 0–3 על נבחרת אסטוניה במשחק ידידות. ב-15 באוקטובר 2018 הבקיע את שער הבכורה שלו בנבחרת, בניצחון 0–2 על נבחרת יוון במסגרת ליגת האומות 2018/2019.

הוא היה חלק מסגל הנבחרת לטורניר יורו 2020 בשנת 2021, וערך שלוש הופעות בטורניר.

## תארים
;גלאזגו ריינג'רס
* אליפות סקוטלנד (1): 2020/2021
* הגביע הסקוטי (1): 2021/2022

## קישורים חיצוניים

## הערות שוליים

קטגוריה:כדורגלנים פינים
קטגוריה:קשרי כדורגל פינים
קטגוריה:כדורגלני ארסנל
קטגוריה:כדורגלני סאות'אנד יונייטד
קטגוריה:כדורגלני קולצ'סטר יונייטד
קטגוריה:כדורגלני דנדי
קטגוריה:כדורגלני גלאזגו ריינג'רס
קטגוריה:כדורגלני סטאד רן
כדורגלני א-שבאב
קטגוריה:כדורגלני נבחרת פינלנד
קטגוריה:כדורגלני יורו 2020
קטגוריה:פינים שנולדו ב-1995
משה ליבר (ראש מועצה)

**משה ליבר** (נולד ב-1957) הוא פוליטיקאי ישראלי שכיהן כראש מועצה אזורית חבל יבנה מדצמבר 2013 ועד למרץ 2024.

## ביוגרפיה
ליבר הגיע כנער בן 15 (ב-1972) לקבוצת יבנה, ומאז הוא חבר הקיבוץ. לפני בחירתו לראשות המועצה, הוא כיהן כמרכז המשק. ליבר התמודד לראשונה בבחירות שנערכו ב-24 בדצמבר 2013 לאחר 19 שנות כהונה של אליעזר ביננפלד מבני דרום, שלא התמודד לכהונה נוספת. בבחירות אלו התמודדו מול ליבר אריאל בריח מבית גמליאל ויעקב קליין מניר גלים. הוא ניצח בבחירות עם רוב של כ-62%. בבחירות 2018 התמודד בשנית על התפקיד, מול אבי פוקס מבני דרום. הוא נבחר לקדנציה שנייה בתפקיד ברוב של 60.1%, שהם 1,732 קולות.

ליבר התמודד לכהונה שלישית בבחירות 2024. מולו התמודדו יששכר מקונן מניר גלים, שהתמודד מטעם סיעת הציונות הדתית, אריאל בריח ואבי פוקס. פוקס זכה בכ-51% מהקולות, וניצח את ליבר.

## הערות שוליים

קטגוריה:ראשי המועצה האזורית חבל יבנה
קטגוריה:קבוצת יבנה: אישים
קטגוריה:ישראלים שנולדו ב-1957
שירים של אחרים

**שירים של אחרים** הוא אלבום גרסאות כיסוי של להקת הקאנטרי הישראלית ג'יין בורדו, אשר יצא לאור ב-31 בדצמבר 2020, במקביל לאלבום ההופעה "שירים עם אחרים".

## רשימת השמעה

## קישורים חיצוניים

קטגוריה:אלבומי ג'יין בורדו
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומים בעברית
ישיבה אוניברסיטה (מושג)

**ישיבה אוניברסיטה** *ישיבה אוניברסיטה*'(באנגלית:  Yeshiva University או בקיצור *YU*')היא ישיבה שמשלבת לימודים אקדמאיים יחד עם לימוד תורה. ישיבה כזאת מתעתדת להוציא תלמידים רבנים ובעלי תארים אקדמאים.

ישיבות כאלו אינן נפוצות כיום אצל המגזר החרדי, כיוון שהיחס של הציבור החרדי והדתי ללימודי אקדמיה נע בין התנגדות מוחלטת לבין היתר בדיעבד, ולכן לא כולם רואים במוסד זה כישיבה לכל דבר.

## היסטוריה

כבר בתקופת ההשכלה נוצרו רעיונות להקמת מוסדות תורניים המשלבים גם לימודי מקצוע.

## ישיבות כיום
הישיבה הראשונה שעמד תחת קטגוריה זאת היא ישיבה יוניברסיטי שהקימו רבנים בולטים מהמגזר החרדי-דתי כמו הרב יוסף דוב הלוי סולובייצ'יק, כיום הישיבה מפעילה רשת ישיבות אשר לה סניפים בירושלים ובלוס אנג'לס המפעילות בתחומן גם אוניברסיטה. עוד ישיבה בסגנון זה היא ישיבת סקוקי. כמו כן המרכז האקדמי לב מפעיל ישיבה תיכונית אשר גם משלבת לימודים אקדמאיים במכון יחד עם לימודי תורה.

ישיבה נוספת המיועדת עבור בחורים חרדים פועלת בסגנון הזה בישראל בשם "קמפוס עין חמד".

## היחס לישיבות אלו
כאמור היחס של מנהיגי הציבור החרדי לאקדמיה הוא ברוב המקרים שלילי ואף אסורה, כיוון שהחשיפה ללימודים אלו עלולים להביא את התלמידים לכפירה או לאימוץ אורח חיים שאינו חרדי.

מנגד, ישנם רבנים אשר לא התנגדו לישיבות כאלו, ואף תמכו בצורה פאסיבית, דוגמה לכך הוא הרב משה פיינשטיין ועוד רבנים.

בציבור הדתי לאומי לעומת זאת היחס לאקדמיה הוא ברוב המקרים חיובי, ולכן ישנם הרבה מוסדות המשלבים תורה ואקדמיה ביחד, כמו אוניברסיטת בר-אילן.

## הערות שוליים

## ראו גם
* דת ומדע

המרכז האקדמי לב
קטגוריה:ישיבה
קטגוריה:מוסדות לימוד תורניים
קטגוריה:מוסדות יהודיים
קטגוריה:אקדמיה
קטגוריה:מוסדות לימוד ומחקר